**ANUNŢ**

Institutul Naţional al Magistraturii are plăcerea de a vă informa cu privire la organizarea următoarei activităţi:

# Nume ACTIVITATE, LOCUL DE DESFĂŞURARE, PERIOADA SI LIMBA ÎN CARE SE DESFĂŞOARĂ

EU ANTI-DISCRIMINATION LAW:

Zagreb, 11-12 mai 2017 (engleză/croată)

Lisabona, 6-7 noiembrie 2017 (engleză/portugheză)

Trier, 4-6 decembrie 2017 (engleză/germană)

EU GENDER EQUALITY LAW:

# Trier, 24-26 aprilie 2017 (engleză/germană)

# Cracovia, 12-13 iunie 2017 (engleză/poloneză)

# Florența, 5-6 octombrie 2017 (engleză/italiană)

# Organizator

Academia de Drept European (ERA)

**DESCRIERE**

În cadrul seminariilor cu tema EU Anti-discrimination Law vor fi supuse dezbaterilor Directivele 2000/78 and 2000/43 referitoare la discriminarea pe temei de rasă, vârstă, dizabilități, religie și orientare sexuală, iar în cadrul seminariilor cu tema EU Gender Equality Law se vor discuta aspecte privind legislația UE în domeniul egalității între femei și bărbați. Vor fi încurajate interactivitatea şi schimbul de experienţă între participanţi.

# Finanţare

ERA va rambursa cheltuielile aferente transportului în limita a 450 euro. De asemenea, organizatorii vor acoperi în mod direct costurile aferente a 2 nopţi de cazare. Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare aprobate la nivelul ERA.

# Cui se adresează

Seminariile sunt deschise participării judecătorilor şi procurorilor. Potrivit informaţiilor primite de la organizatori, la efectuarea selecţiei vor avea prioritate candidaturile judecătorilor (cu precădere ale celor specializaţi în materia dreptului muncii).

**NUMĂR DE LOCURI**

# 2-3 locuri/seminar

# INM va alcătui şi o listă de rezervă (maxim 4 persoane), la care se va apela în situaţia renunţării magistraţilor selectaţi, precum şi în situaţia în care România va primi mai multe locuri ca urmare a renunţărilor/realocării locurilor atribuite inițial altor state.

# DOCUMENTE NECESARE PENTRU ÎNSCRIERE

* CV actualizat cuprinzând date de contact (telefon, fax, e-mail) – limba română;
* scrisoare de intenţie – limba română (în care să se menționeze seminarul/seminariile pentru care optează candidatul);
* certificat de competenţă lingvistică pentru una din limbile de desfășurare a seminarului (în măsura în care candidatul posedă un astfel de certificat);
* **avizul** colegiului de conducere al instanţei sau parchetului la care magistratul îşi desfăşoară activitatea, iar în caz de urgenţă, **avizul** preşedintelui secţiei/procurorului şef secţie în care judecătorul sau procurorul îşi desfăşoară activitatea sau, dacă nu există secţii, **avizul** conducătorului instanţei sau parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail** maria.dragu@inm-lex.ro, **în atenția doamnei Maria DRAGU.**

# Termen înscriere

**26 februarie 2017**

# Criterii de selecţie

INM va efectua selecţia participanților în funcţie de următoarele criterii:

* relevanța programului pentru activitatea profesională a magistratului candidat/specializarea cerută pentru curs;
* neparticiparea recentă la alte forme de pregătire internațională;
* posibilitatea și disponibilitatea magistratului de a disemina informațiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a uneia din limbile de desfășurare a seminarului, atestate, în principal, prin documente oficiale depuse de candidat.*

*În măsura în care criteriile sus-menționate nu vor fi suficiente pentru departajarea candidaților, la stabilirea listei finale urmează a fi acordată prioritate candidaților care își desfășoară activitatea la instanțe/unități de parchet mai înalte în grad și /sau cu vechime mai mare în profesie.*

# Persoana de contact

Persoana de contact pentru acest program este doamna Maria DRAGU, personal de specialitate juridică asimilat magistraților, tel. 021/40 76 238, maria.dragu@inm-lex.ro

# IMPORTANT!

Selecţia INM conferă magistraţilor selectaţi doar o vocaţie de participare la seminar, urmând ca participarea efectivă să fie determinată în urma deciziei organizatorilor.

Magistraţii selectaţi vor iniția demersurile necesare în vederea organizării deplasării (achiziționarea biletelor de transport etc.) numai după primirea invitației oficiale din partea ERA, cu respectarea condițiilor administrative și financiare specificate în documentele anexate corespondenței ERA.

În termen de 15 zile de la finalizarea programului de pregătire, participanții pot transmite INM un raport privind activităţile desfăşurate în cadrul programului de formare, problemele de drept dezbătute şi soluţiile relevate, precum şi orice alte informaţii de natură să permită o evaluare a calităţii şi eficacităţii programului.